Na temelju članka 54. Statuta Udruge mladih „Lumen“, Skupština Udruge mladih „Lumen“ na prijedlog Predsjednika Udruge mladih „Lumen“, na sjednici održanoj 17. listopada 2024. donosi

***Pravilnik o radu podružnica udruge mladih „Lumen“***

1. OPĆE ODREDBE

**Članak 1.**

Pravilnikom o radu podružnica udruge mladih „Lumen“ (u nastavku teksta: Pravilnik i Udruga) uređuje se: njihovo ustrojstvo, područje djelovanja te ostala relevantna pitanja.

**Članak 2.**

Podružnica se osniva na sjednici Skupštine Udruge, na prijedlog predsjednika Udruge, kada se za to stvore uvjeti.

**Članak 3.**

Udruga se sastoji od regionalnih podružnica.

**Članak 4.**

Naziv podružnice određuje se za svaku podružnicu na isti način, a to je Predsjednik Udruge

**Članak 5.**

Podružnica nema svojstvo pravne osobe.

Podružnica je ustrojstveni oblik Udruge i djeluje u skladu s njezinim Statutom.

1. USTROJSTVO

**Članak 6.**

Ustrojstvo Podružnice čine:

1. Predsjednik Podružnice
2. Potpredsjednik Podružnice
3. Tajnik Podružnice
4. PREDSJEDNIK PODRUŽNICE

**Članak 7.**

Predsjednik Podružnice ovlašten je za zastupanje Podružnice.

Predsjednik Podružnice obavlja izvršne i druge poslove određene ovim pravilnikom i Statutom Udruge.

**Članak 8.**

Predsjednika Podružnice bira Skupština Udruge na mandat od 4 godine. Ista osoba može više puta biti birana za Predsjednika Podružnice.

Predsjednik Podružnice za svoj rad odgovoran je Skupštini Udruge kao i Predsjedniku Udruge, kojima podnosi godišnje izvješće o svom radu.

**Članak 9.**

Predsjedniku Podružnice može prestati mandat prije isteka vremena na koje je biran:

* na vlastiti zahtjev
* u slučaju nemogućnosti obavljanja dužnosti duljem od šest mjeseci te
* opozivom

**Članak 10.**

Odredbe Statuta Udruge o opozivu Predsjednika Udruge primjenjuju se i na Predsjednika Podružnice.

**Članak 11.**

U slučaju prijevremenog prestanka mandata, Predsjednika Podružnice zamjenjuje Potpredsjednik Podružnice.

**Članak 12.**

Predsjednik podružnice ima sljedeća prava i obveze:

* odgovara za zakonitost rada Podružnice
* vodi poslove Podružnice sukladno odlukama Skupštine
* odgovoran je za podnošenje godišnjeg izvješća Skupštini
* predstavlja Podružnicu u najboljem svjetlu
* planira rad Podružnice

1. POTPREDSJEDNIK PODRUŽNICE

**Članak 13.**

Potpredsjednik Podružnice pomaže Predsjedniku Podružnice u svakodnevnim i izvanrednim aktivnostima.

U slučaju odsutnosti ili spriječenosti Predsjednika Podružnice u svim poslovima zamjenjuje ga Potpredsjednik Podružnice.

Odredbe ovog Pravilnika te Statuta Udruge o izboru, trajanju mandata i prestanku mandata Predsjednika Podružnice na odgovarajući se način primjenjuju na Potpredsjednika Podružnice.

1. TAJNIK PODRUŽNICE

**Članak 14.**

Tajnika Podružnice bira Skupština Udruge na mandat u trajanju od X godina.

Ista osoba može više puta biti birana za Tajnika Podružnice.

Za svoj rad Tajnik Podružnice odgovoran je Skupštini Udruge te Predsjedniku Udruge, kojima podnosi godišnje izvješće o svom radu.

**Članak 15.**

Tajniku Podružnice može prestati mandat prije isteka vremena na koje je biran:

* na vlastiti zahtjev
* u slučaju nemogućnosti obavljanja dužnosti duljem od šest mjeseci te
* opozivom

**Članak 16.**

Odredbe Statuta Udruge o opozivu Tajnika Udruge primjenjuju se i na Tajnika Podružnice.

**Članak 17.**

Tajnik Podružnice ima sljedeća prava i obveze:

* voditi evidenciju članova
* voditi društvene mreže Podružnice
* voditi zapisnik na sastancima Podružnice
* surađivati s Tajnikom Udruge
* pomagati Predsjedniku Podružnice/Potpredsjedniku Podružnice u realizaciji plana
* osigurati pravovremeno slanje poziva i materijala za sastanke podružnice

Zagreb; 17. listopada 2024. Predsjednik Udruge

\_\_\_\_\_\_\_\_\_\_\_\_\_\_\_\_